system
Răspunde în limba română, în stilul Wikipedia, cat mai corect gramatical.
user
Spune-mi informații despre Cyril Théréau.
assistant
Cyril Théréau (n. 24 aprilie 1983, Privas, Franța) este un fotbalist francez care joacă pe postul de atacant. A evoluat timp de un sezon, între 2006 și 2007, în Liga I, la Steaua București.

Originar din Ardèche, a început fotbalul la vârsta de 12 ani la Laragne-Montéglin, în departamentul Hautes-Alpes, Franța, pentru a continua la Gap (2001 - 2003) și la Orléans în CFA (amatori). La începutul sezonului 2004-2005 înscrie 12 goluri în 10 meciuri pentru Orléans. Remarcat de impresari, semnează cu Angers în decembrie 2004, club de Ligue 2 în Franța. Angers retrogradează în "National" la sfârșitul sezonului. Théréau înscrie 8 goluri în 29 meciuri. Își termină contractul cu Angers în vara lui 2006 și este cooptat de Charleroi. Patrick Rémy, antrenorul lui Guingamp, este cel care îl sfătuiește pe Abbas Bayat, președintele lui Charleroi, să îl coopteze. În perioada de pregătiri cu "Zebrele" de la Charleroi, Théréau înscrie 6 goluri, iar la începutul campionatului belgian mai înscrie încă 3. La începutul lunii august 2006, un observator al Stelei urmărește jocul echipei Standard Liége, adversarul său din turul III preliminar al Ligii Campionilor, contra celor de la Charlerois. El notează doi jucători: Théréau, autorul golului victoriei (2-1) și un alt francez, Fabien Camus, mijlocaș format de Olympique Marseille. Camus a refuzat oferta Stelei, însă Théréau acceptă propunerea Stelei. Participă cu Steaua București în Liga Campionilor 2006-2007.

Cariera 
2001-2003 : Gap FC
2003-2004 (decembrie) : US Orléans
2004 (decembrie)-2006 : SCO Angers
2006 (iunie-august) : R. Charleroi SC
2006-2007 : Steaua București
2007-2008 : RSC Anderlecht
2008-2010 : R. Charleroi SC
2010-2014 : AC ChievoVerona
2014- : Udinese

Legături externe 
 Fan Club Cyril Théréau
  Profilul lui Cyril Théréau la UEFA.com

Nașteri în 1983
Fotbaliști francezi
Atacanți
Fotbaliști ai FC Steaua București
Francezi expatriați în România
Oameni în viață